als_Latn dik_Latn sag_Latn
Papa Françesku: Homoseksualët rrezik për shoqërinë
“Familja është e kërcënuar nga ata persona që duan të ripërcaktojnë institucionin e vërtetë të martesës”, është shprehur Papa Françesku, duke i’u referuar martesës të së njëjtës gjini, transmeton zeri.info.
Ai këto komente i bëri sot, në meshën e organizuar në Manila (Filipine), ndërkohë që ishte një mesazh i befasueshëm nga Papa, pas parasysh që kohë më parë ai ishte shprehur më ndryshe për jetesën mes personave të të njëjtës gjini.
”Këto marrëdhënie, kërcënojnë dhe shëmtojnë krijimin e Zotit”, është shprehur ndër tjerash Papa, duke shtuar se ‘çdo kërcënim i familjes është kërcënim edhe për shoqërinë’.
Në vitin 2013, Papa Françesku pati bërë thirrje që homoseksualët të integrohen në shoqëri, ndërsa ishte shprehur “ Nëse një person është homoseksual dhe ai e kërkon Zotin, kush jam unë që ta gjykojë”.
Kjo deklaratë e tij atë kohë pati krijuar përshtypjen që Kisha është zbutur karshi homoseksualëve, megjithatë duket se një gjë e tillë nuk paska ndryshuar. /Zëri/
als_Latn als_Latn als_Latn als_Latn als_Latn als_Latn